《别李中丞维卿兄之楚集杜二首 其一》
明代·唐伯元

中丞问俗画熊频，况复荆州赏更新。多少材官守泾渭，早闻黄阁画麒麟。

岸容待腊将舒柳，江县含梅已放春。此别应须各努力，正思戎马泪盈巾。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。